Išimas (miestas)
Išimas (rus. Ишим) – miestas Rusijoje, Tiumenės srities pietuose, Išimo kairiajame krante; rajono centras. Geležinkelio stotis prie Tiumenės–Omsko linijos, plentai į Tiumenę, Omską, Petropavlą. Mašinų gamybos, geležinkelio transporto remonto, siuvimo, avalynės, baldų, statybinių medžiagų (gelžbetoninių gaminių, plytų), maisto (mėsos, sviesto ir sūrių, konditerijos, alaus, vyno, degtinės) pramonė. Veikia pedagoginis institutas, kraštotyros muziejus (nuo 1923 m.). Yra Apsireiškimo soboras (1793 m.), Šv. Mikalojaus cerkvė (1891 m.).